***Evil Dead II*** er oppfølgeren til filmen *The Evil Dead* fra 1981, og skrevet og regissert av Sam Raimi med Bruce Campbell i hovedrollen.

Handling
--------

Ash tar med kjæresten Linda på hyttetur. På hytten finner de en lydopptaker med opptak av en professor som leser fra Necronomicon (de dødes bok). Ash spiller av opptaket, som frigir en ond kraft som først dreper og siden besetter Linda. Mens Ash kjemper mot kraften kommer professorens datter, kjæresten hennes og to lokale personer til hytten. De hjelper Ash å kjempe, men blir drept en etter en. Til slutt får Ash den nå professordatteren til å lese noen linjer fra boken som skal sende den onde kraften tilbake til der den kom fram. Men dette åpner en portal til det 13-århundre, og sender Ash, som den eneste overlevende, tilbake dit sammen med kraften.

Roller
------

* Bruce Campbell: Ashley «Ash» J. Williams
* Sarah Berry: Annie Knowby
* Dan Hicks: Jake
* Kassie DePaiva: Bobbie Joe
* Ted Raimi: Den besatte Henrietta
* Denise Bixler: Linda
* Richard Domeier: Ed Getley
* John Peaks: Professor Raymond Knowby
* Lou Hancock: Henrietta Knowby

Bakgrunn
--------

The Evil Dead ble en langsom suksess, som ga Raimi og co mulighet til å spille inn en oppfølger. FIlmen ble bygd over samme lest som forløperen, men med et budsjett som var nesten ti ganger så stort ($375 000 mot $3 500 000) ble denne filmen mer lik Raimis opprinnelige visjon. Filmen skulle begynne med klipp fra forgjengeren, men siden rettigheten til disse klippene var delt mellom veldig mange aktører, valgte Raimi å filme innledningen på nytt. Dermed forsvant tre av personene fra originalen fra historien. på grunn av dette, tror mange at det er snakk om en nyinnspilling av hele filmen fremfor en oppfølger.  

Filmen har mye mer humor og slapstick enn forgjengeren, mye takket være Raimis fasinasjon med The Three Stooges. Filmen ble sluppet i 1987, men uten kontroversene originalen hadde skapt. I Storbritannia, der forgjengeren ble forbudt, ble filmen bare klippet med et sekund før den ble sluppet. Filmen ble aldri noen stor suksess (i USA spilte den inn bare rundt $5,9 millioner), men den har oppnådd stor kultstatus på video og DVD.

Trivia
------

* Freddy Kruegers hanske fra *A Nightmare on Elm Street* henger nær trappa i kjelleren.
* En av bøkene Ash legger opp på boksen der han har fanget sin avkappede, besatte hånd, er Ernest Hemingways *Farvel til våpnene*.
* Det blir sagt at professorens kone er i «fruktkjelleren», en referanse til Alfred Hitchcocks *Psycho*.

Eksterne lenker
---------------

* (en) *Evil Dead II* på Internet Movie Database Rediger på Wikidata

* (no) *Evil Dead II* hos Filmfront Rediger på Wikidata

* (sv) *Evil Dead II* i Svensk Filmdatabas Rediger på Wikidata

* (da) *Evil Dead II* i Danmark Nationale Filminstitut Rediger på Wikidata

* (en) *Evil Dead II* på AllMovie Rediger på Wikidata

* (fr) *Evil Dead II* på Allociné Rediger på Wikidata

* (nl) *Evil Dead II* på MovieMeter Rediger på Wikidata

* (en) *Evil Dead II* på Turner Classic Movies Rediger på Wikidata

* (en) *Evil Dead II* på American Film Institute Rediger på Wikidata

* (en) *Evil Dead II* på Rotten Tomatoes Rediger på Wikidata
* Deadites Online
* Within the Woods Arkivert 22. august 2007 hos Wayback Machine.

  


| * v
* d
* r
Filmer i Evil Dead-serien |
| --- |
| *The Evil Dead* **·** *Evil Dead II* **·** *Army of Darkness* |

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica
 |